Public Enemies´ jazzbaserte rhythm & blues bidro til et musikalsk grunnlag for Club 7 med sterk publikumsappell, også i ulike ungdoms-, student- og politiske miljøer. Gruppen ble våren 1965 hyret av Det Norske Studentersamfund til å spille på møtet om Norge og NATO med partiledere Trygve Bratteli, Gunnar Garbo og Finn Gustavsen. Public Enemies gjennomførte og vant den første musikerstreika på Club7 høsten 1966.